CELEX: 32017R2415
Language: fi
Date: 2017-12-21 00:00:00
Title: Neuvoston asetus (EU) 2017/2415, annettu 21 päivänä joulukuuta 2017, tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 muuttamisesta

22.12.2017   
            
            
               FI
            
            
               Euroopan unionin virallinen lehti
            
            
               L 343/33
            
         NEUVOSTON ASETUS (EU) 2017/2415,
   annettu 21 päivänä joulukuuta 2017,
   tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi annetun asetuksen (EU) N:o 356/2010 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Somaliaan kohdistuvista rajoittavista toimenpiteistä annetun päätöksen 2010/231/YUTP muuttamisesta 21 päivänä joulukuuta 2017 annetun neuvoston päätöksen (YUTP) 2017/2427 (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvosto antoi 26 päivänä huhtikuuta 2010 asetuksen (EU) N:o 356/2010 (2), jolla otetaan käyttöön tiettyjä rajoittavia erityistoimenpiteitä, jotka kohdistuvat kyseisen asetuksen liitteessä I yksilöityihin luonnollisiin henkilöihin ja oikeushenkilöihin, yhteisöihin ja elimiin Yhdistyneiden kansakuntien (YK) turvallisuusneuvoston päätöslauselman 1844 (2008) mukaisesti, sellaisena kuin se on myöhemmin muutettuna.
            
         
               (2)
            
            
               YK:n turvallisuusneuvosto hyväksyi 14 päivänä marraskuuta 2017 päätöslauselman 2385 (2017). Siltä osin kuin on kyse poikkeuksesta varojen jäädyttämisestä ja kiellosta asettaa varoja saataville, jotta voidaan toimittaa kiireellisesti tarvittua humanitaarista apua Somaliaan hyvissä ajoin, YK:n turvallisuusneuvoston päätöslauselmassa 2385 (2017) säilytettiin viittaus ”YK:n Somalian humanitaarisen avun suunnitelmaan osallistuviin” valtiosta riippumattomiin järjestöihin ”YK:n Somaliaa koskevaan yhteisvetoomukseen osallistuvia” hallituksista riippumattomia järjestöjä koskevan viittauksen sijaan.
            
         
               (3)
            
            
               Neuvosto antoi 21 päivänä joulukuuta 2017 päätöksen (YUTP) 2017/2427 edellä mainitun muutoksen huomioimiseksi.
            
         
               (4)
            
            
               Tämä muutos kuuluu perussopimuksen soveltamisalaan, ja sen vuoksi unionin tason sääntely on tarpeen erityisesti sen varmistamiseksi, että sitä sovelletaan yhtenäisesti kaikissa jäsenvaltioissa.
            
         
               (5)
            
            
               Asetus (EU) N:o 356/2010 olisi sen vuoksi muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 356/2010 4 artiklan 1 kohta seuraavasti:
   
      ”1.   Edellä olevaa 2 artiklan 1 ja 2 kohtaa ei sovelleta sellaisten varojen tai muiden taloudellisten resurssien saataville asettamiseen, jotka ovat tarpeen, jotta Yhdistyneet kansakunnat, sen erityisjärjestöt tai ohjelmat, humanitaarista apua antavat järjestöt, joilla on tarkkailija-asema Yhdistyneiden kansakuntien yleiskokouksessa, tai niiden täytäntöönpanokumppanit, mukaan lukien Yhdistyneiden kansakuntien Somalian humanitaarisen avun suunnitelmaan osallistuvat kahden- tai monenvälisesti rahoitetut valtiosta riippumattomat järjestöt, voivat toimittaa kiireellisesti tarvittua humanitaarista apua Somaliaan hyvissä ajoin.”
   
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä joulukuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  Katso tämän virallisen lehden sivu 78
   
      (2)  Neuvoston asetus (EU) N:o 356/2010, annettu 26 päivänä huhtikuuta 2010, tiettyihin luonnollisiin henkilöihin tai oikeushenkilöihin, yhteisöihin tai elimiin kohdistuvien rajoittavien erityistoimenpiteiden käyttöönotosta Somalian tilanteen vuoksi (EUVL L 105, 27.4.2010, s. 1).